OBILJEŽAVANJE DANA ZALJUBLJENIH

 Knjižničarka Ivana Azenić je u suradnji s profesoricom Marijanom Molnar, održala radionicu povodom Valentinova, Dana zaljubljenih. Radionica je održana u ponedjeljak, 15. veljače.

 Knjižničarka je posjetila 3. razred komercijalista pod satom zajednice učenika u dogovoru s njihovom razrednicom. U početku je knjižničarka učenike kroz prezentaciju uvela u samu povijest Valentinova, odnosno objasnila kako je uopće došlo do obilježavanja tog dana. Nakon kratkog uvoda uslijedilo je tumačenje ljubavi s psihološkog aspekta – vrste ljubavi te ono najbitnije, uvjeti za dugotrajnu ljubav.

 Pri kraju nastavnog sata čitale su se razne izreke o ljubavi, a učenici su tijekom sata znatiželjno slušali zanimljivosti i činjenice kojih do tada ni sami možda nisu bili svjesni. Nakon toga su sa zadovoljstvom čitali poeziju značajnih svjetskih pjesnika koju su odabrali sami, ali i ljubavne pjesme pojedinih učenika te naizmjenično slušali ljubavne balade domaćih glazbenika po vlastitoj želji.

 Katarina Baričević